**Ministru kabineta rīkojuma projekta**

**“Par nacionālās sporta bāzes statusa piešķiršanu sporta bāzei “Jauno jātnieku skola”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir nacionālās sporta bāzes statusa piešķiršana sporta bāzei “Jauno jātnieku skola”, tādējādi veicinot nacionālo sporta bāzu attīstību, lai radītu apstākļus Latvijas sportistu sagatavošanai startiem olimpiskajās spēlēs, pasaules un Eiropas čempionātos un citās sporta sacensībās, kā arī starptautisku sporta sacensību norisei Latvijā. Ministru kabineta rīkojuma projekts stājas spēkā no tā publicēšanas dienas oficiālajā izdevumā „Latvijas Vēstnesis”. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Likuma „Par nacionālās sporta bāzes statusu” (turpmāk – Likums) 6.panta ceturtajā daļā Ministru kabinetam noteiktā kompetence.
2. Latvijas Nacionālās sporta padomes 2018.gada 12.decembra sēdē nolemtais (prot Nr.5 6.§, 6.3.apakšpunkts).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Likuma 6.panta pirmajā daļā noteiktajam, biedrība „Jauno jātnieku skola” (turpmāk – Biedrība) 2017.gada 7.martā (papildināts 2018.gada 9.maijā) ir iesniegusi Izglītības un zinātnes ministrijā (turpmāk – Ministrija) iesniegumu par nacionālās sporta bāzes statusa piešķiršanu un dokumentus, kas apliecina sporta centra “Jauno jātnieku skola” (turpmāk – Sporta bāze) atbilstību Likuma 5.pantā minētajiem nacionālās sporta bāzes statusa piešķiršanas nosacījumiem. Sporta bāze atrodas Biedrības valdījumā, kurai tādas tiesības ir piešķirtas ar 2008.gada 28.janvāra līgumu Nr.02-2008, kas noslēgts starp Biedrību un SIA “Lautas” (2012.gadā saistības pārņem SIA “PRANO”). Jātnieku skola ir izveidota 2007.gadā, tās dibinātājs ir Biedrība. Sporta bāzi veido izjādes laukumi, manēžas, zirgu staļļi un palīgēkas, kas kalpo jātnieku sporta vajadzībām.Lai pārliecinātos par Sporta bāzes atbilstību Likuma 5.pantā minētajiem nacionālās sporta bāzes statusa piešķiršanas nosacījumiem un, ievērojot Ministru kabineta 2012.gada 20.marta noteikumos Nr.192 “Sporta bāzu un nacionālo sporta bāzu pārbaudes kārtība” noteikto, Ministrijas pārstāvji 2017.gada 27.aprīlī veica Sporta bāzes sākotnējo pārbaudi. Pārbaudes laikā tika secināts, ka Sporta bāze sastāv no: (1) nekustamā īpašuma (nekustamā īpašuma kadastra Nr. 8064 006 0810) „Jaunzustrenes” – zemes vienības 10,89 ha platībā un sešām būvēm (būvju kadastra apzīmējumi: 80640060078001 (dzīvojamā māja); 80640060810001 (sanitārais stallis); 80640060810002 (sanitārais stallis); 80640060810003 (pirts); 80640060810006 (manēža ar staļļiem) un 80640060810008 (manēža)) Inčukalna pagastā, Inčukalna novadā (ierakstīts Inčukalna pagasta zemesgrāmatas nodalījumā Nr.100000116311 uz SIA “Prano” (adrese – Mārupes iela 4, Rīga, LV 1002, reģistrācijas Nr.40002081792) vārda); un (2) nekustamā īpašuma (nekustamā īpašuma kadastra Nr. 8064 006 0078) „Zustrenes” – zemes vienības 3,10 ha platībā (zemes vienības kadastra apzīmējums 80640060078) un zemes vienības 7,80 ha platībā (zemes vienības kadastra apzīmējums 80640070002) Inčukalna pagastā, Inčukalna novadā (ierakstīts Inčukalna pagasta zemesgrāmatas nodalījumā Nr.121 uz SIA “Prano” (adrese – Mārupes iela 4, Rīga, LV 1002, reģistrācijas Nr.40002081792) vārda).Saskaņā ar Nekustamā īpašuma valsts kadastra informācijas sistēmas datiem uz nekustamā īpašuma „Jaunzustrenes” atrodas vēl arī trīs pirmsreģistrētas būves (būvju kadastra apzīmējumi 8064 006 0810 004, 8064 006 0810 005 un 8064 006 0810 009) ar nosaukumu “ēka” un vēl viena pirmsreģistrēta būve (būves kadastra apzīmējums 8064 006 0810 007) ar nosaukumu “sūkņu māja”. Ēkas ar kadastra apzīmējumiem 8064 006 0810 005 un 8064 006 0810 009 ir pagaidu moduļi (konteineri) attiecīgi jātnieku sporta sacensību tiesnešiem un instrumentu un inventāra novietošanai, un funkcionāli ir nepieciešamas Sporta bāzes darbībai. Moduļi (konteineri) ir SIA “Prano” īpašums. Šīm ēkām saskaņā ar būvnormatīviem dokumentācija nav nepieciešama, līdz ar to tās nav ierakstītas Zemesgrāmatā. Ēka ar kadastra apzīmējumu 8064 006 0810 004 ir katlumāja, savukārt ēka ar kadastra apzīmējumu 8064 006 0810 007 ir sūkņu māja. Katlumāja un sūkņu māja, kas perspektīvā kalpos Sporta bāzes funkciju nodrošināšanai, vēl nav nodotas ekspluatācijā, jo tiek kārtotas formalitātes pašvaldības būvvaldē tās kadastrālai uzmērīšanai. Pēc to nodošanas ekspluatācijā katlumāja un sūkņu māju plānots ierakstīt Zemesgrāmatā uz SIA “Prano” vārda, t.sk. Ministru kabinetam atsevišķi izskatot jautājumu par nekustamā īpašuma objektu iekļaušanu nacionālās sporta bāzes sastāvā. Vienlaikus pārbaudes laikā tika secināts, ka Sporta bāzē tiek būvēta jauna būve, kurai plānota sporta funkcija (manēža ar staļļiem), līdz ar to, lai Sporta bāzi vērtētu vērtēt kā vienotu un pabeigtu sporta kompleksu, Ministrijas pārstāvji lēma veikt Sporta bāzes atkārtotu pārbaudi. Atkārtotā pārbaude, ņemot vērā Biedrības papildināto 2018.gada 9.maija iesniegumu, tika veikta 2018.gada 11.jūnijā, lai pārliecinātos par iesniegtajos dokumentos minēto informāciju. Sporta bāzē esošās būves (dzīvojamā māja, staļļi, pirts, manēža un manēžas ar staļļiem) ir celtas no jauna un speciāli radītas jātnieku sportam. Sporta bāzes teritorijā ir ierīkota arī autostāvvieta, vairāki atsevišķi, ar koka konstrukciju norobežoti izjādes lakumi jātnieku sporta sacensību vajadzībām, pārvietojamās tribīnes un zirgu pastaigu laukumi. Kaut arī Nekustamā īpašuma valsts kadastra informācijas sistēmā norādīts, ka Sporta bāzes teritorijā ir dzīvojamā māja, tā kalpo saimniecības daļas vadītājam un zirgkopjiem, kā arī tajā ir piemērotas telpas noliktavai un telpas, kuras tiek izmantotas sacensību vajadzībām. Pirts mājā ir pielāgotas telpas sacensību tiesnešu uzņemšanai un izmitināšanai, kā arī ar sacensību organizēšanu saistītu sanāksmju sarīkošanai.Ievērojot Likuma 6.panta 31 daļā noteikto, lai saņemtu atzinumu par Sporta bāzes atbilstību nacionālās sporta bāzes statusam (atbilstība Likuma 5.panta pirmās daļas nosacījumiem), pārbaudes laikā iegūtā informācija tika iesniegta izskatīšanai Latvijas Nacionālās sporta padomes 2018.gada 12.decembra sēdē. Saskaņā ar Likuma 6.panta 31 daļā noteikto, ir saņemts Latvijas Nacionālās sporta padomes 2018.gada 12.decembra sēdes (prot. Nr. 5 6.§, 6.2.apakšpunkts) atzinums par Sporta bāzes atbilstību Likuma 5.panta pirmajā daļā minētajiem nacionālās sporta bāzes statusa piešķiršanas nosacījumiem: 1) tā ir reģistrēta sporta bāzu reģistrā; 2) tās darbība un tehniskais stāvoklis atbilst normatīvo aktu prasībām; 3) tās darbība tiek organizēta, priekšroku dodot pasākumiem, kurus rīko atzītās sporta federācijas vai profesionālās ievirzes sporta izglītības iestādes; 4) tā spēj nodrošināt regulāru valsts nacionālo izlašu dalībnieku treniņprocesu, kā arī bērnu, jauniešu un invalīdu sporta pasākumus; 5) tā ir piemērota pasaules vai Eiropas čempionātu, to posmu, kausu izcīņas un kvalifikācijas sacensību rīkošanai, un par to saņemti arī attiecīgo starptautisko sporta federāciju apliecinājumi; 6) tajā rīkotie ar sportu saistītie pasākumi veido vismaz 50 procentus no faktiskā sporta bāzes noslogojuma; 7) tiek nodrošināta tās nepārtraukta darbība sporta jomā; 8) tās sastāvā esošie objekti netiek izmantoti tādiem mērķiem, kas nav savienojami ar sporta un veselīga dzīvesveida popularizēšanu.Saskaņā ar Likuma 5.panta trešajā daļa noteikto sporta bāzes atbilstību Likuma 5.panta pirmās daļas 5.punktā minētajam nosacījumam apliecina vismaz viena attiecīgā starptautiskā sporta federācija vai šīs federācijas vārdā tam pilnvarota Sporta likumā noteiktajā kārtībā atzīta attiecīgā sporta federācija. Biedrība iesniegumam ir pievienojusi biedrības “Latvijas Jātnieku federācija” 2017.gada 27.februāra vēstuli (apliecinājumu) Nr.48-17 un Starptautiskā Jātnieku sporta federācijas (*Federation Equestre Internationale*) 2017.gada 22.februāra vēstuli (apliecinājumu).Sporta bāzē regulāri tiek rīkotas starptautiskās sacensības jātnieku sportā, Jauno jātnieku skolas turnīri (šķēršļu pārvarēšanā) un Vislatvijas zirgu dienas (t.sk. ar sacensībām profesionāļiem, amatieriem un bērniem un jauniešiem), kuras ir iekļautas biedrības “Latvijas Jātnieku federācija” (Sporta likumā noteiktā kārtībā atzītā sporta federācija jātnieku sportā) oficiālajā sacensību kalendārā. Pēc Biedrības sniegtās informācijas Sporta bāzē ar sportu saistītie pasākumi veido 100 procentus no faktiskā Sporta bāzes noslogojuma. Sporta bāze ir komplekss veidojums, kas savas funkcijas sporta jomā var nodrošināt tikai tad, ja tās sastāvā ir atbilstošas un sporta funkciju tieši vai pastarpināti nodrošinošas būves.Anotācijai ir pievienoti un Rīkojuma projekta izskatīšanā iesaistītajām institūcijām nosūtīti paskaidrojošie materiāli (Organizācijas iesnieguma par nacionālās sporta bāzes statusa piešķiršanu un ar to saistīto pielikumu, sporta bāzes pārbaudes akta, Zemesgrāmatu apliecības un ar nacionālās sporta bāzes darbību saistītu dokumentu kopijas). Paskaidrojošie materiāli satur ierobežotas pieejamības informāciju (personas datus).  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija un Latvijas Nacionālā sporta padome. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz tūrisma, sporta un brīvā laika politiku (sporta politiku).Nacionālās sporta bāzes īpašniekam (tai skaitā privātpersonai) no Likuma 5.panta pirmās daļas izriet pienākums nodrošināt, ka tās darbība un tehniskais stāvoklis atbilst normatīvo aktu prasībām. Par vienīgo ierobežojumu varētu tikt uzskatīts Likuma 9.pantā nacionālās sporta bāzes īpašniekam uzliktais paziņošanas pienākums par rīcību ar nacionālās sporta bāzes sastāvā esošo nekustamo īpašumu, proti – ja nacionālo sporta bāzi veidojošais nekustamais īpašums ir sadalīts (arī ja no tā tiek atdalīta kāda atsevišķa daļa), atsavināts vai apgrūtināts ar lietu tiesībām normatīvajos aktos noteiktajā kārtībā, sporta bāzes īpašniekam ir pienākums 30 dienu laikā pēc attiecīgā darījuma noslēgšanas (nekustamā īpašuma sadales gadījumā – pēc attiecīgu izmaiņu izdarīšanas Nekustamā īpašuma valsts kadastrā) par to rakstveidā paziņot Izglītības un zinātnes ministrijai.Savukārt pie nacionālās sporta bāzes īpašnieka tiesībām var pieminēt faktu, ka saskaņā ar likuma „Par nekustamā īpašuma nodokli” 1.panta otrās daļas 8.punktu ar nekustamā īpašuma nodokli neapliek nacionālās sporta bāzes un zemi to uzturēšanai. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts ietekmē pašvaldības pamatbudžeta ieņēmumu daļu, samazinot pašvaldības budžeta ieņēmumus par ienākumiem no nekustamā īpašuma nodokļiem. Ņemot vērā likuma „Par nekustamā īpašuma nodokli” 1.panta otrās daļas 8.punktā noteikto, kas paredz, ka ar nekustamā īpašuma nodokli neapliek nacionālās sporta bāzes un zemi to uzturēšanai, kā arī likuma “Par nodokļiem un nodevām” 20.panta 3.punktā noteikto, kas paredz, ka nekustamā īpašuma nodokli administrē Valsts ieņēmumu dienests un pašvaldības atbilstoši šim likumam, Biedrība ar 2019.gada 2.aprīļa iesniegumu par Rīkojuma projekta būtību (nacionālās sporta bāzes statusa piešķiršana) ir vērsusies Inčukalna novada domē. Biedrības iesniegumam par nacionālās sporta bāzes statusa piešķiršanu ir pievienots papildus materiāls – Inčukalna novada domes lēmums (2019.gada 22.maija sēdes Nr.8 protokola izraksts), kas apliecina, ka pašvaldība neiebilst, ka Sporta bāzei tiek piešķirts nacionālās sporta bāzes statuss (sk. anotācijas raksta paskaidrojošos materiālus).Rīkojuma projekta tiesiskais regulējums – nacionālās sporta bāzes statusa piešķiršana Sporta bāzei, kā rezultātā Sporta bāze saskaņā ar likuma „Par nekustamā īpašuma nodokli” 1.panta otrās daļas 8.punktā noteikto netiek aplikta ar nekustamā īpašuma nodokli, ietekmē Sporta bāzes īpašnieku (SIA “PRANO”). |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija |  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2019** | Turpmākie trīs gadi (*euro*) |
| **2020** | **2021** | **2022** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | *Nav precīzi aprēķināms* | *Nav precīzi aprēķināms* | *Nav precīzi aprēķināms* | *Nav precīzi aprēķināms* | *Nav precīzi aprēķināms* | *Nav precīzi aprēķināms* | *Nav precīzi aprēķināms* |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 | 0 | 0 |
|  |  |  |  |  |  |
| 0 | 0 | 0 | 0 | 0 | 0 |
| 5. Precizēta finansiālā ietekme: | X**0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets  | *Nav precīzi aprēķināms* | *Nav precīzi aprēķināms* | *Nav precīzi aprēķināms* | *Nav precīzi aprēķināms* | *Nav precīzi aprēķināms* | *Nav precīzi aprēķināms* |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projektam nav ietekme uz amata vietu skaita izmaiņām. |
| 8. Cita informācija | Rīkojuma projekts ietekmē pašvaldības pamatbudžeta ieņēmumu daļu, samazinot pašvaldības budžeta ieņēmumus par ienākumiem no nekustamā īpašuma nodokļiem, jo saskaņā ar likuma „Par nekustamā īpašuma nodokli” 1.panta otrās daļas 8.punktu ar nekustamā īpašuma nodokli neapliek nacionālās sporta bāzes un zemi to uzturēšanai. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapas sadaļā *Tiesību aktu projekti*. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti |  Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē [www.vestnesis.lv](http://www.vestnesis.lv).Informācija par Ministru kabineta rīkojuma projekta spēkā stāšanos nacionālās sporta bāzes īpašniekam tiks paziņota atbilstoši Administratīvā procesa likumā un Paziņošanas likumā noteiktajai kārtībai. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Ievērojot Ministru kabineta 2010.gada 26.janvāra noteikumos Nr.76 „Noteikumi par sporta bāzu reģistrā iekļaujamās informācijas saturu un aktualizēšanas kārtību” 8.punktā noteikto, informāciju par nacionālās sporta bāzes statusa piešķiršanu Ministrija iekļauj reģistrā piecu darbdienu laikā pēc attiecīgā Ministru kabineta rīkojuma stāšanās spēkā. |

Izglītības un zinātnes ministre I.Šuplinska

Vizē:

Valsts sekretāre L.Lejiņa

05.06.2019 14:07

2254

K.Randohs

67047982, kaspars.randohs@izm.gov.lv